钦定古今图书集成/理学汇编/文学典/第072卷 > 王伯广
## 钦定古今图书集成/理学汇编/文学典/第072卷 > 王伯广

按《苏州府志》：“伯广，字师德，常熟人。少从杨邦弼学，由
进士乙科调德清尉。归乡里，悉以家产予诸弟。尝往
临安谒通判张柟，柟曰：‘试教官乎’？遂指授蹊径。未逾
月，以程文示之，柟大惊曰：‘天才也’！即魁教官，选授温
州、平江教授，改常州，未上卒。伯广文章出于天性，尤
工诗，四六亦为人脍炙。所著《德雨集》。”